P6_TA(2005)0233

Postopek v zvezi s čezmernim primanjkljajem *

Zakonodajna resolucija Evropskega parlamenta o predlogu Uredbe Sveta o spremembi Uredbe (ES) št. 1467/97 o pospešitvi in razjasnitvi izvajanja postopka v zvezi s čezmernim primanjkljajem (KOM(2005)0155 — C6-0120/2005 — 2005/0061(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2005)0155) [1],

- ob upoštevanju drugega pododstavka člena 104(14) Pogodbe ES, v skladu s katerim se je Svet posvetoval s Parlamentom (C6-0120/2005),

- ob upoštevanju člena 51 svojega Poslovnika,

- ob upoštevanju poročila Odbora za ekonomske in monetarne zadeve (A6-0158/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

Sprememba 1

Uvodna izjava 5 a (novo)

(5a) Treba je opredeliti pojem izjemnega in začasnega preseganja referenčne vrednosti, navedene v členu 104(2)(a).

Sprememba 2

Uvodna izjava 5 b (novo)

(5b) Svet bi moral v zvezi s tem med drugim uporabljati večletne proračunske napovedi in skupne zunanje predpostavke, ki jih zagotavlja Komisija.

Sprememba 4

Uvodna izjava 12

(12) Sedanji skupni rok največ 10 mesecev od datumov poročanja, določenih v členu 4(2) in (3) Uredbe Sveta (ES) št. 3605/93, do sprejetja odločitev o uvedbi sankcij bi bil v neskladju s spremenjenimi roki na vsaki stopnji postopka in z možnostjo, da se izdajo revidirana priporočila po členu 104(7) ali revidirani pozivi po členu 104(9). Skupni skrajni rok je zato treba prilagoditi v skladu s temi spremembami.

(12) Sedanji skupni rok največ 10 mesecev od datumov poročanja, določenih v členu 4(2) in (3) Uredbe Sveta (ES) št. 3605/93, do sprejetja odločitev o uvedbi sankcij bi bil v neskladju s spremenjenimi roki na vsaki stopnji postopka in z možnostjo, da se izdajo revidirana priporočila po členu 104(7) ali revidirani pozivi po členu 104(9). Skupni skrajni rok bi zato bilo treba prilagoditi v skladu s temi spremembami, vendar ne sme biti daljši od treh let od nastanka čezmernega primanjkljaja.

Sprememba 5

Člen 1, točka 1

Člen 2, odstavek 2 (Uredba (ES) št. 1467/97)

2. Komisija in Svet pri oceni in odločanju o obstoju čezmernega primanjkljaja v skladu s členom 104(3–6) Pogodbe lahko štejeta presežek nad referenčno vrednostjo, ki izhaja iz resnega gospodarskega upada, za izrednega v smislu druge alinee člena 104(2)(a), če presežek nad referenčno vrednostjo izhaja iz negativne stopnje rasti ali akumuliranega upada proizvodnje med daljšim obdobjem zelo nizke rasti glede na potencialno rast.

2. Komisija in Svet pri oceni in odločanju o obstoju čezmernega primanjkljaja v skladu z odstavki 3 do 6 člena 104 Pogodbe lahko po primerjanju podatkov, ki so jih Komisiji posredovale države članice, s poročili, ki so jih ECB posredovale nacionalne centralne banke, štejeta presežek nad referenčno vrednostjo, ki izhaja iz resnega gospodarskega upada, za izrednega v smislu druge alinee člena 104(2)(a), če presežek nad referenčno vrednostjo izhaja iz negativne stopnje rasti ali akumuliranega upada proizvodnje med daljšim obdobjem zelo nizke rasti glede na potencialno rast.

Sprememba 6

Člen 1, točka 1

Člen 2, odstavek 3 (Uredba (ES) št. 1467/97)

3. Komisija mora pri pripravi poročila po členu 104(3) upoštevati vse druge pomembne dejavnike. Zlasti mora poročilo primerno odražati srednjeročni razvoj ekonomskega in proračunskega stanja. Komisija mora tudi ustrezno upoštevati dejavnike, ki jih je država članica predstavila javno in Komisiji v enem mesecu od datumov poročanja, določenih v členu 4(2) in (3) Uredbe (ES) št. 3605/93.

3. Komisija mora pri pripravi poročila po členu 104(3) upoštevati vse druge pomembne dejavnike, ki morajo biti jasno določeni na seznamu ustreznih dejavnikov, ki jih je treba upoštevati. Zlasti mora poročilo primerno odražati srednjeročni razvoj gospodarskega in proračunskega stanja. Komisija mora tudi ustrezno upoštevati dejavnike, ki jih je država članica predstavila javno in Komisiji v enem mesecu od datumov poročanja, določenih v členu 4(2) in (3) Uredbe (ES) št. 3605/93. Evropski parlament je redno obveščen o obstoju čezmernega primanjkljaja in postopka spremljanja.

Sprememba 7

Člen 1, točka 2, točka (b)

Člen 3, odstavek 4 (Uredba (ES) št. 1467/97)

4. V priporočilu Sveta, izdelanem v skladu s členom 104(7), se zadevni državi članici določi rok največ šestih mesecev za sprejetje učinkovitih ukrepov. V priporočilu se določi tudi skrajni rok za zmanjšanje čezmernega primanjkljaja, ki se mora doseči v letu, ki sledi letu ugotovitve obstoja čezmernega primanjkljaja, razen v posebnih okoliščinah. V priporočilu mora Svet zahtevati, da država članica doseže minimalno letno izboljšanje v ciklično prilagojenem stanju ob neupoštevanju enkratnih in začasnih ukrepov, da se zagotovi zmanjšanje čezmernega primanjkljaja v roku iz priporočila.

4. V priporočilu Sveta, izdelanem v skladu s členom 104(7), se zadevni državi članici določi rok največ šestih mesecev za sprejetje učinkovitih ukrepov. V priporočilu se določi tudi skrajni rok za zmanjšanje čezmernega primanjkljaja, ki se mora doseči v letu, ki sledi letu ugotovitve obstoja čezmernega primanjkljaja, razen v posebnih okoliščinah, v primeru katerih mora biti čezmerni primanjkljaj odpravljen v treh letih od njegovega nastanka. V priporočilu Svet zahteva, da država članica doseže minimalno letno izboljšanje v ciklično prilagojenem stanju ob neupoštevanju enkratnih in začasnih ukrepov, da se zagotovi zmanjšanje čezmernega primanjkljaja v roku iz priporočila.

[1] Še ni objavljeno v Uradnem listu.

--------------------------------------------------